burgasdotpro/wikipedia huggingface dataset:
Žena z Checkpointu Charlie

Žena z Checkpointu Charlie () je dvojdielny nemecký film z roku 2007 odohrávajúci sa v roku 1982 v Nemeckej demokratickej republike. Pojednáva o zločinoch Východného bloku a nešťastiach, ktoré priniesli mnohým nevinným občanom. Film je inšpirovaný skutočnými udalosťami.
Dej.
Obyčajná, slobodná matka dvoch detí Sára Benderová žije už od detstva v Erfurte. Ona aj jej dcéry majú problémy ako v práci, tak aj v škole, pretože Sára počúva Slobodnú Európu a nehodlá o tom mlčať. Jedného dňa, práve keď sa chce vydávať, jej príde list, že jej otec momentálne žijúci v NSR je vážne chorý. Kvôli Sárinej zlej povesti sa ju rozhodnú východonemecké úrady nepustiť za otcom. Zlomená Sára sa rozhodne preto na protest opustiť NDR za každú cenu. Spojí sa aj so svojou vzdialenou príbuznou z Hannoveru a získa od nej aj západonemecké marky. Navyše sa jej podarí získať západonemecké pasy. Svojim dcéram povie, že idú na dovolenku do Rumunska a vyrazí.
Cestou dcéram vyzradí svoje úmysly. Jej doklady však sú ukradnuté a Sára si musí vyžiadať nové pasy na veľvyslanectve NSR. Keď však chcú odísť, sú zadržané tajnou políciou a prevezené na veľvyslanectvo NDR, kde po hodinovom výsluchu priznajú svoju lož. Potom sú prevezené najbližším lietadlom domov. Sára je zatknutá a prevezená do väznice vo Východnom Berlíne a dcéry do Detského domova v Drážďanoch. V väzení Sára zistí, že všetko bolo naplánované a že človek, ktorému najviac dôverovala ju zradil a že pracuje pre Stasi.
Po dvoch rokoch väzenia je Sára vyhostená do NSR, jej dcéry však musia zostať v NDR, kde sú dané do pestúnskej rodiny. Sára si podáva niekoľko žiadostí o zlúčenie rodiny, ale úrady NDR jej odmietajú dcéry vydať a západonemecké úrady sú rovnako bezmocné. Sára sa rozhodne demonštrovať pri hraničnom priechode Checkpoint Charlie medzi Východným a Západným Berlínom. Jej akcie sú zverejňované jedným svetoznámym novinárom pánom Panterom, do ktorého sa Sára zamiluje. Po dvoch rokoch neúspechu sa Sára odvolá do Helsiniek, kde aj cez zákaz demonštruje. Stasi sa ju rozhodne zavraždiť, Sára im však utečie a všetko vypadá sľubne až do chvíle, kedy jej dcéram klamú, že ich matka zomrela a donútia ich podpísať súhlas o adopciu pestúnmi. Jej dcéry si matku náhodne všimnú na západonemeckom kanále, potom však už vláda NDR sa vzdá a dcéry za matkou pustia. Rodina sa po štyroch rokoch odlúčenia konečne zase stretne.
Dona i ocell

Dona i ocell () je 22 metrov vysoká skulptúra Joana Miróa, stojaca v Barcelone. Je to posledné veľkorozmerné dielo tohto umelca. Betónová socha bola slávnostne odhalená v roku 1983.
Skulptúra bola budovaná priamo na mieste s pomocou žeriava. Je tvorená betónom a pokrytá rôznofarebnou keramickou mozaikou. Keramiku vyrobil Joan Gardy Artigas. Miró navrhol sochu na objednávku mesta, ako pútač pre návštevníkov prichádzajúcich po Gran Via de les Corts Catalanes. Odhalená bola za neprítomnosti autora, ktorý zomrel o pár mesiacov skôr.
Aj keď podľa názvu dielo zobrazuje ženu v klobúku s malým vtáčikom, existujú rôzne výklady zobrazenia so sexuálnym podtextom.
Petr Hořava

Petr Hořava môže byť:
Miroslava Partlová

Miroslava „Mirka“ Partlová (* 2. apríl 1985, Malacky) je slovenská divadelná a televízna herečka.
Život.
Študovala hudobno-dramatický odbor na konzervatóriu v Bratislave. Ako herečka začínala v divadlách Nová scéna, neskôr v Slovenskom národnom divadle. Účinkovala vo viacerých inscenáciách, no najmä muzikáloch ("Hamlet", "Na skle maľované", "West Side Story", "Fontána pre Zuzanu"). V súčasnosti je známa ako Angie zo seriálu Panelák.
Hořava (priezvisko)

Hořava je české priezvisko. V Česku je najrozšírenejšie na Morave, najviac v mestách Prostějov a Vyškov, na Slovensku je zriedkavé.
Známi nositelia.
Pozri v článku Hořava.
Hraško

Hraško je priezvisko, pozri Hraško (priezvisko), napr.:
Pavel Roman

Pavel Roman (* 25. január 1943, Olomouc, ČSR – † 30. január 1972, Rogersville, Tennessee, USA) bol bývalý český krasokorčuliar, ktorý reprezentoval Československo. Spolu so svojou sestrou Evou Romanovou sa stal v kategórii „tanečné páry“ štvornásobným majstrom sveta (1962, 1963, 1964, 1965) a dvojnásobným majstrom Európy (1964, 1965).
Osobný život.
Pavel sa narodil ako prvé dieťa v rodine obchodného zástupcu Františka Romana a kostymérky filmových štúdií Barrandov. Bol o tri roky starší, ako jeho sestra Eva. K športu ich odmalička viedol otec, ktorý súrodencov aj dlhší čas sám trénoval. Keď mal Pavel deväť rokov, celá rodina sa presťahovala z Olomouca do Prahy, kde pokračovali v intenzívnom tréningu. V polovici 50. rokov 20. storočia trénovanie prevzala Míla Nováková.
Po ukončení súťažnej kariéry sa oženil so Švajčiarkou Sonjou Grandovou.
Zomrel v januári 1972 pri automobilovej nehode krátko po oslave svojich 29. narodenín na následky zranení hlavy. 
Kariéra.
Súrodenci Romanovci začali pôvodne súťažnú kariéru v disciplíne „športové dvojice“, kde skončili tretí na majstrovstvách Československa v roku 1957 a druhí v rokoch 1958 a 1959. Po tom, ako sa v Československu začalo súťažiť v tancoch na ľade, vyskúšali súrodenci šťastie a hneď v pri uvedení tejto disciplíny získali československý majstrovský titul. Na Majstrovstvách Európy 1959 štartovali v oboch disciplínach, pričom skončili v tancoch na 7. mieste a v súťaži športových dvojíc na 12. mieste. Na základe toho sa rozhodli zamerať sa na tance.
Svoj prvý titul majstrov sveta získali v roku 1962 v Prahe, keď porazili svojich najväčších rivalov – francúzskych pretekárov Christiane Guhelovú a Jeana Paula Guhela. Eva vtedy mala iba 16 rokov a Pavel 19. V tomto roku zvíťazili aj v česko-slovenskej ankete Športovec roka.
O rok neskôr vyhrali striebornú medailu na majstrovstvách Európy a vyhrali všetky nasledujúce podujatia sezóny. Eva s bratom Romanom vyhrali európsky titul rokoch 1964 a 1965 a svetový titul v rokoch 19621965. Bol to vtedy najvyšší titul, aký mohli súťažiaci získať (v tom čase neboli tance na ľade olympijskou disciplínou).
Súťažnú kariéru Romanovci ukončili v roku 1965 na vrchole svojej športovej kariéry pre nedostatok ďalšej motivácie k súťaženiu. Po odchode zo súťažného krasokorčuľovania vystupovali v americkej profesionálnej krasokorčuliarskej revue „"Holiday on Ice"“, ktorá každé dva roky usporadúvala predstavenia aj v Prahe. Keďže rodičia súrodencov nemohli za nimi vycestovať, Romanovci sa s nimi vďaka tomuto angažmánu mohli stretávať.
Majstrovstvá Ameriky v basketbale mužov 2013

Majstrovstvá Ameriky v basketbale mužov 2013 boli v poradí 16. Majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Caracase, vo Venezuele od 30. augusta11. septembra 2013, za účasti 10 tímov. Nováčikom turnaja bola iba Jamajka. Z víťazstva sa tešili hráči Mexika, ktorí vo finále zvíťazili nad Portorikom a vybojovali vôbec svoju prvú medailu. Obhajcovia titulu spred 2 rokovArgentínčania, skončili bronzoví.
Turnaj bol zároveň kvalifikáciou na Majstrovstvá sveta 2014, ktoré sa uskutočnia v Španielsku. Kvalifikovali sa na ne (popri priamo postupujúcim Spojeným štátom, ktoré sa kvalifikovali ako olympijský víťaz) 4 najlepšie družstvá.
Kvalifikácia.
Pôvodne malo byť na turnaj kvalifikované aj družstvo Panamy, ale FIBA Americas ju nahradila Mexikom, ktoré na subkontinentálnom šampionáte skončilo šieste.
Nasadenie do výkonnostných košov.
Žrebovanie majstrovstiev prebehlo 28. februára 2013 podľa výkonnostných dvojíc nasledovne:
Pozn: Číslo v zátvorke udáva umiestnenie v medzinárodnom rebríčku FIBA v roku 2012.
Hric

Hric je priezvisko, pozri Hric (priezvisko), napr.:
Hryc

Hryc je priezvisko, pozri Hryc (priezvisko), napr.:
Hála

Hála je priezvisko, pozri Hála (priezvisko), napr.:
Jan Hála

Jan Hála môže byť:
Žen Chuej

 
 
Žen Chuej (; * 11. august 1983) je čínska rýchlokorčuliarka.
Kariéra.
Vo Svetovom pohári debutovala na jeseň 2002, v roku 2003 sa po prvýkrát zúčastnila Majstrovstiev sveta v šprinte, kde skončila na 25. mieste. V nasledujúcej sezóne sa už niekoľkokrát umiestila v prvej desiatke v pretekoch na 500 a vo Svetovom pohári a na Majstrovstvách sveta na jednotlivých tratiach vybojovala na dištancii bronzovú medailu. V roku 2006 sa mimo iné zúčastnila aj šprintérskeho svetového šampionátu, kde došla na piatom mieste, a Zimných olympijských hier v Turíne, na ktorých získala na trati bronzovú medailu. V ďalších rokoch sa pravidelne umiesťovala v pretekoch na 500 a na Svetovom pohári medzi prvými desiatimi, v roku 2009 však jej výkonnosť klesla. Posledné zaznamenané preteky boli vo februári 2010 na Zimných olympijských hrách, kde na trati 1 000 m skončila na 33. mieste.
Tomáš Holub

Tomáš Holub môže byť:
Josef Holub

Josef Holub môže byť:
Tycho (kráter)

Kráter Tycho je impaktný kráter nachádzajúci sa na južnej časti privrátenej pologule Mesiaca. Má priemer 85 kilometrov a je hlboký 4 850 metrov. Podľa datovania vzoriek, získaných expedíciou Apollo 17, vznikol kráter Tycho pred 109 miliónmi rokov. Od centra kráteru vychádzajú sekundárne impaktné krátery vzniknuté dopadom materiálu vyvrhnutého pri dopade hlavného telesa. Nazvaný bol podľa dánskeho astronóma Tycha Braha.
Vzhľad.
Kráter Tycho patrí medzi najnápadnejšie útvary na privrátenej strane Mesiaca. Priemer kráteru je 85 km, po obvode sa nachádzajú stupňovité valy a z centrálnej časti kráteru vystupujú vrcholky vysoké 2 250 m.
V čase okolo splnu možno v najbližšom okolí kráteru pozorovať tmavé halo, ktoré vytvára impaktná tavenina, vyvrhnutá medzi posledným materiálom pri dopade asteroidu, ktorý vytvoril kráter. 
Od kráteru smerujú až do vzdialenosti 2 000 kilometrov svetlé lúče tvorené sekundárnymi (druhotnými) krátermi, vzniknutými dopadom vyvrhnutého materiálu a horninou, ktorá tvorila pôvodné miesto dopadu. Lúče sú svetlé preto, že vyvrhnutá hornina z podkladu dosiaľ nestmavla pôsobením slnečných lúčov a dopadmi mikrometeoritov ako okolité horniny. Na západnej strane od kráteru sa nachádza miesto úplne bez lúčov. Z toho usudzujeme, že kráter vznikol šikmým dopadom telesa, ktoré priletelo zo západu.
Vznik.
Podľa teórie česko-amerického tímu astronómov (Dr. William Bottke [SwRI], Dr. David Vokrouhlický [UK] a Dr. David Nesvorny [SwRI]) vznikol dopadom asteroidu, ktorý patrí do rodiny planétky Baptistina.
Žen-min ž'-pao

Žen-min ž'-pao () alebo "Ľudový denník" (často sa možno stretnúť aj s anglickým titulom "People's Daily") sú oficiálne noviny Komunistickej strany Číny, s nákladom cez 3 milióny výtlačkov najčítanejšie noviny v Číne.
Noviny prvýkrát vyšli 15. júna 1948 v Pching-šane v provincii Chu-pej ako tlačovina miestneho straníckeho výboru. Po oslobodení Pekingu na jar 1949 sa redakcia presťahovala tam a v auguste toho istého roku sa zo Žen-min ž'-pao stal oficiálny celočínsky denník, ktorý na konci 50. rokov plnil úlohu jedného z hlavných šíriteľov reformy písma - odvtedy je písaný v zjednodušených znakoch.
Dodnes sú články, úvodníky a komentáre v týchto novinách miestom, kde čínske vedenie (s väčším či menším stupňom oficiality) zverejňuje svoje názory na najrôznejšie otázky politiky a každodenného života. Od 1. januára 1997 Žen-min ž'-pao funguje tiež v internetovej verzii, najprv len po čínsky, dnes aj po anglicky, japonsky, francúzsky, španielsky, rusky a arabsky.
Zoznam biskupov z Cádizu

Toto je zoznam osôb, ktoré na území dnešného Cádizu zastávali funkciu miestneho biskupa:
Žemčužnikovit

Žemčužnikovit je klencový, veľmi vzácny minerál (Nefedov 1960) s chemickým vzorcom NaMg(Al,Fe3+)[C2O4]3·8H2O a empirickým vzorcom NaMgAl0,6Fe3+0,4(C2O4)3·8(H2O). Tvorí skleno lesklé, dymovo zelené alebo fialové, jemne ihlicovité kryštáliky alebo vlákna, ktoré skladajú žilky. Pomenovaný je po ruskom geológovi Jurijovi Apolonovičovi Žemčužnikovi (1885–1957).
Využitie.
Praktické využitie nemá.
Nálezisko.
Bol nájdený vo vrtnom jadre z hĺbky 230 m z "Čajtumského ložiska" uhlia (200 km od ústia rieky Leny, Polárne Jakutsko, Rusko). Vyskytuje sa spolu s glušinskitom, weddellitom a whewellitom. Bol nájdený v roku 1956 (niekedy zmieňovaný rok 1960).
Žemlička

Žemlička môže byť:
Žemlička (prírodná pamiatka)

Žemlička je prírodná pamiatka v okrese České Budějovice. Nachádza sa v Třeboňskej panve 3 km východne od Borovan.
Prírodná pamiatka zahrňuje časť rybníka Žemlička, jeho brehy, lúky pod jeho hrádzou a drevinové porasty. Predmetom ochrany je predovšetkým vlhká lúka a brehy rybníka s pestrou mokraďnou a rašelinovou vegetáciou. Vyskytuje sa tu mnoho zvlášť chránených druhov rastlín: rosička okrúhlolistá, čerkáč kytkový, tučnica obyčajná, páperec alpínsky, rojovník močiarny, kľukva močiarna, bielokvet močiarny, arnika horská atď.
Žemaičių Kalvarija

Žemaičių Kalvarija (žemaitsky "Žemaitiu Kalvarėjė"; doslova: "Žemaitská Kalvária"; počas Sovietskeho zväzu (1964 – 1989) bolo premenované na "Varduva", podľa rovnomennej rieky) je mestečko na západe Litvy, v Žemaitsku, v okrese Plungė. Mesto leží na území Národného parku Žemaitska, na sútoku riek Varduva a Cedronas, v kopcovitej krajine.
Je to mestská pamiatková rezervácia a tiež významné pútnické miesto litovských katolíkov. Konajú sa tu púte (lit. "atlaidai"), ktoré začínajú začiatkom júla a trvajú takmer dva týždne.
V meste sa nachádza kostol (dnes bazilika) Navštívenia Panny Márie (postavený roku 1822), súbor pútnických kaplniek Krížovej cesty (od roku 2008 národná kultúrna pamiatka). Je tu stredná škola, pošta (PSČ LT-90039), kláštor.
Na sútoku riek Varduva a Cedronas je kopec Svätého Jána, na ňom bývalo hradisko "Gardų piliakalnis" (Gardai), ktoré však bolo v 17. storočí čiastočne poškodené planýrovaním - úpravami pre prípravu Krížovej cesty.
Majstrovstvá Afriky vo volejbale

Majstrovstvá Afriky vo volejbale je najvyššie africké medzinárodné podujatie národných družstiev vo volejbale, ktoré organizuje Africká volejbalová konfederácia (CAVB). Jeho história siaha do roku 1967, kedy sa v Tunisku konal prvý turnaj majstrovstiev Afriky mužov, a o 9 rokov neskôr v Egypte aj prvý turnaj žien. Od roku 1987 prebiehajú majstrovstvá s 2-ročnou periodicitou. Dominujú v nich družstvá a u mužov a u žien.
Majstrovstvá Afriky tiež slúžia ako kvalifikácia afrických družstiev na majstrovstvá sveta či svetový pohár.
Zuzana Haasová

Zuzana Haasová Schowanetz (* 20. marec 1981, Bratislava) je slovenská herečka moderátorka, speváčka, režisérka, divadelná, dabingová a televízna herečka, mladšia sestra herečky Moniky Haasovej. Jej ďalšia sestra Iveta je kostýmová výtvarníčka. Má dcéru Romi Haas (2005) a Marínu Schowanetz (2022). Od roku 1988 je diabetička, má diabetes mellitus 1 typu.
Život.
Už ako šesťročná pôsobila v inscenáciách STV. V pätnástich rokoch účinkovala v seriáli "Silvánovci". V roku 1997 hrala v seriáli "Duchovia" dcéru Zdeny Studenkovej pojašenú Viki Pačmagovú. Hrala aj v "Ordinácii v ružovej záhrade". Momentálne hrá v seriáli "Panelák" Soňu Jančovú.
Päť rokov pôsobila v rádiu Twist ako moderátorka Literárnej revue. Neskôr, v roku 2005 prešla do rádia Devín, kde ďalšie štyri sezóny uvádzala reláciu To všetko je jazz. Ako dabingová herečka dabuje v STV a súkromných dabingových štúdiách.
Spev.
V roku 2003 absolvovala ako speváčka v skupine Funny Fellows živé koncertné turné po Slovensku, Česku, Rakúsku, Holandsku a Spojených štátoch. V roku 2005 vydala CD – Funny Fellows a Zuzana Haasová Vinohrad. Organizuje festival – Májové šanzóny. Po odchode z Funny Fellows založila kapelu The Susie Haas Band.
Majstrovstvá Ázie vo volejbale

Majstrovstvá Ázie vo volejbale je najvyššie ázijské a zároveň oceánske podujatie národných družstiev vo volejbale, ktoré riadi Ázijská volejbalová konfederácia (AVC). jeho história siaha do roku 1975, kedy sa v Austrálii konal prvý turnaj majstrovstiev Ázie, spoločný pre kategóriu mužov i žien. Od nasledujúcich turnajov už prebiehali majstrovstvá samostatne v obidvoch kategóriách. Od roku 1987 prebiehajú s 2-ročnou periodicitou. V ženskej kategórii dominuje družstvo , v mužskej zvíťazilo najviackrát .
V roku 1955 sa v Japonsku uskutočnil za účasti 6 tímov neoficiálny ázijský šampionát mužov, na ktorom zvíťazila .
Žen-cung

Žen-cung (; * 30. máj 1010 – † 30. apríl 1063), vlastným menom Čao Čen () bol štvrtý cisár čínskej dynastie Sung v rokoch 1022–1063. Bol synom a nástupcom cisára Čen-cunga.
Vláda.
Za vlády Žen-cunga dosiahla dynastia Sung maxima moci a vplyvu, z ktorého potom už len klesala. Zahraničná politika cisára bola mierumilovná, počas dlhého obdobia bez vojen sila sungských armád poklesla. Tangutský štát Západná Sia toho využil k drobným útokom pozdĺž hraníc. Keď Žen-cung nastúpil, posilnil ozbrojené sily. Pokoj na hraniciach zaisťovalo pravidelné platenie tribútu ríši Liao, protivníkovi Tangutov. Cisár významne zvýšil dane, roľníci za jeho vlády žili v stave trvalej chudoby. To nakoniec vyvolalo vzbury a povstanie po celej krajine aj rozpory vo vnútri vlády.
Žen-cung zomrel roku 1063 bez dediča, pretože jeho synovia zomreli v detstve. Posmrtne obdržal chrámové meno Žen-cung, „Láskavý predok“. Na trón po ňom nastúpil synovec Jing-cung, ktorého adoptoval a roku 1062 menoval následníkom trónu.
Rodina.
Hodnosti cisárovnej sa postupne dočkali dve manželky Čen-cunga, cisárovná Kuo (1012–1035) a cisárovná Cchao (1016–1079). Ďalšie dve manželky obdržali hodnosť cisárovnej posmrtne. Navyše mal cisár ešte dvanásť žien. 
Čen-cungove manželky mu dali troch synov, žiadny neprežil tretí rok života, a trinásť dcér, deväť z nich zomrelo v detstve:
Hrmo

Hrmo je priezvisko, pozri Hrmo (priezvisko), napr.:
Peter Huba

Peter Huba môže byť:
Majstrovstvá NORCECA vo volejbale

Majstrovstvá NORCECA vo volejbale sú najvyššie severoamerické medzinárodné podujatie národných družstiev vo volejbale, ktoré riadi Volejbalová konfederácia Severnej, Strednej Ameriky a Karibiku (NORCECA). Ich história siaha do roku 1969, kedy sa v Mexiku konali prvé majstrovstvá NORCECA, spoločné pre kategóriu mužov i žien. Až od roku 1993 sa začali organizovať samostatné turnaje v obidvoch kategóriách. Majstrovstvá prebiehajú s 2-ročnou periodicitou. V mužskej i ženskej kategórii dominujú družstvá Kuby.
Turnaj tiež slúži ako kvalifikácia severoamerických družstiev na Svetový pohár či Pohár majstrov.
Ihnačák

Ihnačák je priezvisko, pozri Ihnačák (priezvisko), napr.:
Epidurálny hematóm

Epidurálny hematóm je lokálne nahromadenie krvi medzi plochou kosťou lebky a tvrdou mozgovou plenou (). Je pomerne zriedkavou (1-4%), no potenciálne smrteľnou komplikáciou poranenia hlavy. Príčinou vzniku epidurálneho hematómu je poškodenie tepny (90% prípadov, najčastejšie arteria meningea media) alebo žilového splavu (10%) kosteným fragmentom pri zlomenine lebky. U malých detí a starých ľudí je zriedkavý, postihuje 4x častejšie mužov.
Epidurálny hematóm má šošovkovitý tvar, ktorý je z vonkajšej strany ohraničený kosťou a z vnútornej durou. Za normálnych okolností tento priestor neexistuje a vzniká až tlakom krvi, ktorá duru od kosti „odlepí“. Je takmer vždy ohraničený švami, pretože dura v týchto miestach veľmi pevne adheruje na kosť. Určitú výnimku tvoria deti, kde cca 10% epidurálnych hematómov švy prekračuje.
Zriedkavejší venózny epidurálny hematóm vzniká pri poranení splavov a obvykle sa preto vyskytuje na vrchole (konvexite) alebo na báze lebečnej dutiny. Je menší, zväčšuje sa pomalšie a tým, že vzniká poškodením stredočiarových štruktúr sa často „rozlieva“ od splavov na obe strany. 
Klinické prejavy.
Typický priebeh krátkeho bezvedomia po úraze, nasledovaného niekoľkohodinovým bezpríznakovým obdobím a potom opätovnou stratou vedomia sa vyskytuje len asi u polovice postihnutých. Častými prejavmi sú zhoršujúca sa bolesť hlavy, nevoľnosť, zvracanie a následná postupná strata vedomia. Vzhľadom k polohe a veľkosti býva tiež častejšie pri zobrazovacích vyšetreniach prehliadnutý.
Diagnóza.
Metódou prvej voľby na potvrdenie alebo vylúčenie epidurálneho hematómu je počítačová tomografia hlavy (mozgu) bez podania kontrastnej látky. Zobrazí sa ako hyperdenzná kolekcia šošovkovitého vzhľadu (ten závisí od miesta a roviny rezu) v priestore medzi kosťou a mozgom (extraaxiálne). Približne v 30% prípadov sa v hematóme zobrazujú hypodenzné oblasti pripomínajúce vzdialene vír (tzv. príznak víru) - je to prejav akútneho krvácania do hematómu, znamená horšiu prognózu a potrebu okamžitého neurochirurgického zákroku. Pri spojení so zlomeninou napr. čelových prínosových dutín môže obsahovať i vzduch.
Diferenciálna diagnóza.
Typický epidurálny hematóm nerobí diagnostické ťažkosti. Odlíšiť ho treba najmä od subdurálneho hematómu, ktorý má pomalší rozvoj príznakov, polmesiačikovitý tvar a šíri sa na väčšiu plochu prekračujúc švy. Oba sa môžu vyskytovať súčasne u jedného pacienta.
Prognóza a liečba.
Prognóza závisí od miesta epidurálneho hematómu, od toho či je príčinou poškodenie tepny alebo žily a od prítomnosti aktívneho krvácania. Zásadným faktorom je rýchla diagnóza a neurochirurgická liečba, v tom prípade je úmrtnosť na túto diagnózu menšia ako 5%.
Liečba spočíva v odsatí hematómu. Len výnimočne malé a už nekrvácajúce epidurálne hematómy je možné riešiť konzervatívnou cestou.
Makris

Makris ( - "Makris", ) je v gréckej mytológii dcéra Aristaia a jeho manželky Autonoy, dcéry tébskeho kráľa Kadma.
Makris bola sestrou slávneho lovca Aktaióna, ktorý náhodou uvidel nahú kúpajúcu sa bohyňu Artemis. Bohyňa ho preto za trest premenila na jeleňa, ktorého roztrhali vlastní psi.
Podľa antického autora Apollónia Rhodského sa Makris vydala za prvého kráľa Fajákov, Nausithoa. Keď najvyšší boh Zeus prikázal bohovi Hermovi, aby mu ukryl syna Dionýza pred jeho žiarlivou manželkou Hérou, Hermes dal dieťa do opatery Makride, na ostrov Fajákov (ostrov Scheria, dnes Korfu). Makris sa potom s dieťaťom ukryla v jaskyni, kde sa oň starala aj napriek nebezpečenstvu, ktoré jej hrozilo zo strany bohyne Héry. Ostrov vtedy navštívila aj bohyňa Démétér, ktorá naučila miestnych ľudí obrábať polia.
Majstrovstvá Južnej Ameriky vo volejbale

Majstrovstvá Južnej Ameriky vo volejbale je najvyššie juhoamerické medzinárodné podujatie národných družstiev vo volejbale, ktoré riadi Juhoamerická volejbalová konfederácia (CSV). Jeho história siaha do roku 1951, kedy sa v Brazílii konali prvé juhoamerické majstrovstvá, spoločné pre kategóriu mužov i žien. Až od roku 1993 sa začali organizovať samostatne v obidvoch kategóriách. Prebiehajú s 2-ročnou periodicitou. V mužskej i ženskej kategórii dominujú družstvá Brazílie.
Turnaj tiež slúži ako kvalifikácia juhoamerických družstiev na Svetový pohár či Pohár majstrov.
Samuel Spišák

Samuel Spišák (* 23. september 1992, Bratislava) je slovenský herec. Je vnukom režiséra Karola Spišáka.
Život.
Už ako 16-ročný sa objavil vo filme "Nedodržaný sľub". Za tento film dostal cenu na portugalskom filmovom festivale Festoria v meste Setúbal pre najlepšieho herca. Zahral si aj v seriáli "Obchod so šťastím", vo filme "Lóve" či v mini sérii "Hořící keř". Diváci ho však poznajú hlavne zo seriálu "Panelák" kde stvárňoval Patrika Janča. Hrá aj v Radošinskom naivnom divadle .
Agura

Agura () je japonský termín pre posed so skríženými nohami. Sedacie svaly sú na podlahe alebo na vankúši, nohy sú pred telom, pokrčené v kolenách a prekrížené jedna cez druhú. V Japonsku je táto poloha považovaná za neformálnu oproti polohe "seiza" a vhodná len pre mužov.
Čierna hmota

Čierna hmota alebo lat. substantia nigra (doslova "čierna látka") je párová štruktúra v strednom mozgu. Je súčasťou bazálnych ganglií a hrá významnú úlohu v riadení pohybu.
Svoj názov dostala podľa čierneho sfarbenia na rezoch mozgom, spôsobeného nahromadením melanínu. Čierna hmota je zložená z dvoch častí s odlišným zapojením a rozdielnou funkciou:
Parkinsonova choroba vzniká poškodením dopaminergných neurónov pars compacta.
Dedičstvo

Dedičstvo môže byť:
Rialto

Rialto môže byť:
Zoznam cisárov dynastie Sung

Cisári Dynastie Sung, čínskeho štátu existujúceho v rokoch 960–1279. Zakladateľom Dynastie Sung a prvým cisárom bol Čao Kchuang-jin (cisár Tchaj-cu), predtým vojvodca ríše Neskoré Čou. Čao Kchuang-jin zjednotil Čínu pod svojou vládou a stabilizoval pomery. Jeho nástupcovia vládli celej Číne do roku 1127, kedy sa pod tlakom džürčenskej ríše Ťin museli vzdať severu krajiny a stiahnuť sa na juh za rieku Jang-c'-ťiang. Preto je vláda sungskej dynastie tradične delená na obdobie Severný Sung (do 1127) a Južný Sung (1127–1279).
Cisári Dynastie Sung sídlili v období Severný Sung v Pien-ťingu (dnešné Kchaj-feng), neskôr v Lin-ane (dnešné Chang-čou).
Cisár bol v čínskych štátoch, vrátane Dynastie Sung, dedičným najvyšším vládcom a hlavou štátu. Rast vplyvu džentry a konfuciánsky vzdelaných úradníkov, v sungskej dobe často vyberaných na základe výsledkov úradníckych skúšok, priniesol obmedzenejšiu rolu cisára pri formulovaní štátnej politiky, hoci vo všetkých štátnych záležitostiach mal naďalej posledné slovo.
Zoznam cisárov.
Podľa čínskej tradície cisár po smrti obdržal čestné posmrtné meno. Posmrtné mena cisárov Dynastie Sung boli dlhé – obvykle osemnásťznakové, napr. "Čchi-jün li-ťi jing-wu žuej-wen šen-te šeng-kung č'-ming ta-siao chuang-ti" () zakladateľa sungskej dynastie, cisára Tchaj-cu – a k identifikácii cisárov sa nepoužívajú, niesu preto v zozname uvedené. Ďalším menom uďelovaným posmrtne bolo chrámové meno, určené k použitiu pri obradoch v chráme predkov dynastie. Obe mená vyjadrovali charakter vlády a cisára, napríklad zakladatelia dynastií dostávali chrámové meno Tchaj-cu (, Veľký predok).
Éra vlády je názov kratšieho či dlhšieho obdobia vlády, sumarizujúc základný smer štátnej politiky. Cisári Dynastie Sung vyhlasovali po dobu svojej vlády jednu, či viac ér.
Zoznam častí seriálu Susedia (2. séria)

Nasledujúci zoznam je zoznam častí 2. série seriálu Susedia.
Želízky

Prírodná pamiatka Želízky bola vyhlásená v roku 2001 a nachádza sa na severnej strane Zimořského dolu, spadajúca do katastra obce Dolní Zimoř. Dôvodom ochrany je ochrana xerotermnej lokality na hranách skál s výskytom vzácnych a ohrozených spoločenstiev organizmov. Leží na území CHKO Kokořínsko.
Opis oblasti.
V oblasti se vyskytujú predovšetkým teplomilné trávniky. Z významnejších rastlín možno menovať napr. šalvia lúčna, marinka psia, astra kopijovitá, poniklec lúčny český, kosatec bezlistý a ďalšie. Zo živočíchov je významný výskyt vzácnych druhov bezstavovcov, najmä pavúkov, m. i. termofilné druhy Abacoproeces saltuum a Zelotes aurantiacus.
Žemajtské nárečie

Žemajtské nárečie (iné názvy: žmudské nárečie, žemajtský/žmudský dialekt, žmudčina, žemajtčina, dolnolitovské nárečie, dolnolitovský dialekt; po žemajtsky "žemaitiu ruoda") je dialekt litovčiny. Hovorí ním okolo 500 tisíc ľudí, prevažne obyvateľov Žmude, z ktorých značná časť sa považuje za príslušníkov etnika Žemaitis.
Korytnačia grafika

Korytnačia grafika je termín v počítačovej grafike, ktorý zastupuje vektorovú grafiku, kreslenú pomocou virtuálneho kurzora (korytnačky) nad kartézskou sústavou súradníc. Kurzor je ovládaný príkazmi pre posun alebo otočenie.
Korytnačia grafika je základným prvkom programovacieho jazyka LOGO.
Princíp vykresľovania.
Korytnačka má následujúce vlastnosti:
Korytnačka je ovládaná následujúcimi príkazmi:
Súčasťou príkazov sú aj konkrétne hodnoty, o koľko sa má korytnačka posunúť alebo o aký uhol a pozdĺž akej osi.
Rebeli

Rebeli môže byť:
Dimitrovgrad (Bulharsko)

Dimitrovgrad () je mesto v Bulharsku, ktoré leží v Chaskovskej oblasti. Vytvára rovnomenný rajón.
Geografia.
Mesto sa rozprestiera na juhu krajiny, 16,4 km severne od centra oblastiChaskova.
Demografia.
K 15. júnu 2013 tu žilo 40 263 obyvateľov. 
Dejiny.
Sídlo bolo založené v roku 1947 komunistickou vládou Bulharska ako priemyselné mesto.
Dimitrovgrad

Dimitrovgrad môže byť:
Janoška

Janoška je priezvisko, pozri Janoška (priezvisko), napr.:
Charles

Charles môže byť:
Oinopión

Oinopión ( – "Oinopión", ) je v gréckej mytológii syn boha vína Dionýza (alebo aténskeho kráľa Thésea) a krétskej princeznej Ariadny; kráľ ostrova Chios.
Kráľ Rhadamanthys, slávny zákonodarca na ostrove Kréta, korunoval Oinopióna za kráľa ostrova Chios. Oinopión sa v mladosti od svojho otca boha Dionýza naučil umeniu výroby vína a tak tieto znalosti ostrovanom odovzdal.
Oinopón a nymfa Heliké sa potom stali rodičmi dcéry Meropy.(alebo Aeropy). Podľa antického autora Pausania sa Oinopión plavil na ostrov Chios v sprievode svojich synov, Tala, Euantha, Mela, Salaga a Athamanta.
Do jeho dcéry Meropy sa zaľúbil slávny lovec Órión. Oinopión mu potom svoju dcéru za manželku sľúbil, pod podmienkou, že jeho ostrov oslobodí od nebezpečných šeliem. Keď Órión zadanú úlohu splnil, Oinopión svoj sľub nemienil dodržať a svadbu stále odkladal. Jedného dňa však Órióna trpezlivosť prešla a potom ako ho Oinopión opil vínom sa jeho dcéry Meropy zmocnil násilím. Za túto nehoráznu opovážlivosť ho Oinopión následne oslepil.
Sberbank Rossii

Otkrytoje akcionernoje obščestvo Sberbank Rossii (azbukou "Открытое акционерное общество "Сбербанк России"", doslova "Verejná akciová spoločnosť Sberbank Ruska") je ruská univerzálna banka so sídlom v Moskve. Podľa trhovej kapitalizácie je najväčšou bankou v Rusku a v krajinách Spoločenstva nezávislých štátov, a 9. najväčšou bankou v Európe (apríl 2022). 
Na Slovensku pôsobila od roku 2013 do roku 2017 formou podniku s obchodným menom Sberbank Slovensko, a.s. V apríli 2022 prišla o bankovú licenciu česká pobočka Sberbank CZ.
Kobukson

Kobukson alebo korytnačia loď ( - kobukson ) bolo obrnené kórejské plavidlo s delami a lukostrelcami, ktorého palubu chránili železné dosky.
Dejiny.
Kobuksony boli zavedené admirálom menom I Sun-sin krátko pred vpádom japonských síl do Kórei roku 1592.
Charakteristika.
Paluby lodí boli pokryté železným pancierovaním a bodcami, chrániacimi pred naloďovaním. Boli to v podstate predchodcovia pancierových lodí 19. storočia. Niesli až 23 del strieľajúcich na stanoviskách po obvode celej lode, kým lukostrelci strieľali šípy. Admirálov synovec I Puna povedal o lodiach „korytnačie lode mohli preniknúť medzi stovkami nepriateľských lodí, kedy sa im zachcelo, a kamkoľvek sa dostali, stali sa pre nich ostatné plavidlá ľahkou korisťou.“ Najobávanejšia súčasť lode bola dračia hlava na čele lode. Cez jej hrtan mohli vojaci páliť delom alebo pomocou ohňa vytvárať dymovú clonu. Sťažne sa v prípade núdze mohli sklopiť.
Veľká cena Nemecka 2013

Veľká cena Nemecka 2013 (Formula 1 Großer Preis Santander von Deutschland 2013) boli preteky Formule 1, ktoré sa konali dňa 7. júla 2013 na okruhu Nürburgring, v Nemecku. Okruh je vybudovaný okolo dediny a stredovekého hradu Nürburg v pohorí Eifel, vo spolkovej krajine Porýnie-Falcko. Boli to deviate preteky sezóny 2013, 74. ročník a v novodobej histórii F1 sa veľká cena išla šesťdesiatkrát.
Výsledky.
Kvalifikácia.
Poznámka:
Preteky.
Poznámka:
CHK Admiral

CHK Admiral (Vladivostok) (rus. "(Хоккейный клуб) Адмирал (Владивосток)") je ruský hokejový klub z mesta Vladivostok. Od sezóny 2013/2014 je účastníkom Černyševovej divízie v Kontinentálnej hokejovej lige.
Anikétos

Anikétos ( - "Anikétos") je v gréckej mytológii syn Hérakla a jeho manželky Héby, dcéry boha Dia a bohyne Héry.
Po smrti hrdinu Hérakla, ktorého zabila otráveným plášťom jeho manželka Déianeira, zletela z Olympu k jeho pohrebnej hranici bohyňa Aténa s poslom bohov Hermom a odviezla ho na zlatom voze na Olymp. Najväčšieho gréckeho hrdinu potom vrelo privítali všetci olympskí bohovia a dokonca aj Héra premohla starú nenávisť a dala mu za manželku svoju dcéru Hébu, bohyňu večnej mladosti.
Najvyšší boh Zeus si s ním sadol za stôl bohov, pohostil ho nektárom a ambróziou a za jeho hrdinské činy mu daroval nesmrteľnosť. Z manželstva Hérakla a Héby sa narodili synovia Alexiares a Anikétos.
Rusnak

Rusnak môže byť:
Rusnák

Rusnák môže byť:
Melas

Melas () môže byť:
Arda

Arda môže byť:
Mladé ninja korytnačky (všeobecne)

Mladé ninja korytnačky (iné názvy: Korytnačky ninja, Ninja korytnačky, angl. "Teenage Mutant Hero Turtles", "Teenage Mutant Ninja Turtles", "Ninja Turtles", skr. TMNT, TMHT) je fiktívny tím štyroch antropomorfných korytnačích bojových mutantov.
Názov.
Pôvodný názov seriálu aj komiksu znel "Teenage Mutant Ninja Turtle"s (TMNT). V Spojenom kráľovstve, Taliansku, Írsku, Švédsku, Nórsku, Fínsku, Francúzsku, Poľsku, Rakúsku a Nemecku bol seriál uvedený pod názvom "Teenage Mutant Hero Turtles" (TMHT).
V slovenčine sa seriál vysielal pod názvom "Mladé ninja korytnačky", komiks vyšiel pod názvom "Teenage Mutant Hero Turtles" a filmy (pokiaľ vôbec majú slovenský názov) pod názvom "Korytnačky ninja" alebo alternatívne "Mladé ninja korytnačky". O názvoch ďalších diel s týmito korytnačkami pozri Mladé ninja korytnačky.
Charakteristika.
Tím 4 korytnačiek bol vycvičených ich učiteľom (sensei) Majstrom Splinterom. Ich domovom sú kanály Manhattanu. 
Štyroch hlavných korytnačích hrdinov majster Splinter pomenoval po talianskych renesančných umelcoch.
Podľa prvého komiksu si chlapec menom Chester Manley (Chet) jedného dňa kúpil štyri korytnačky, na ceste domov ale uvidel slepého chodca pred rozbehnutým nákladným autom prevážajúcim hmotu Mutagen, na poslednú chvíľu ho zachránil, ale upustil korytnačky, ktoré spláchol Mutagen do kanála, čím zmutovali do dnešnej podoby.
Dejiny.
Prvýkrát sa korytnačky objavili v máji 1984 vo forme komiksu vydaného spoločnosťou Mirage Studios v neveľkej sérii 3000 výtlačkov. Prebal 1. série bol paródiou na sériu komiksov Ronin od Franka Millera.
U nás sa však korytnačky preslávili až vďaka seriálovému spracovaniu, ktorého sa americkí diváci dočkali v päťdielnej minisérii už ku koncu roku 1987. O tri roky neskôr už existovalo epizód viac ako 70.
Na úspechy komiksov a seriálu sa pokúsil nadviazať film. Zatiaľ boli na tému ninja korytnačiek nakrútených šesť filmov (1990, 1991, 1993, 2007, 2014 a 2016).
Ninja korytnačky sa objavili aj v mnohých počítačových hrách, prvá bola v roku 1989 vyvinutá pre NES, ale portovaná bola aj na PC, Commodore 64, ZX Spectrum aj Amigu.
Korytnačkovité

Korytnačkovité (Testudinidae) je čeľaď suchozemských plazov z radu korytnačkotvaré (Testudines).
Charakteristika.
Karapax a plastrón majú spojený mostom. Rôzne druhy dorastajú do rôznych veľkostí od niekoľkých centimetrov až do dvoch metrov. Sú obvykle aktívne cez deň, v závislosti od okolitej teploty po zotmení. Sú to všeobecne samotárske zvieratá.
Väčšinou sú to bylinožravce, živia sa trávou, listovou zeleninou, kvetmi, ovocím. Niektoré druhy sú všežravé. Niektoré druhy konzumujú červy, hmyz a zdochliny v ich prirodzenom prostredí. Príliš mnoho bielkovín je pre ne však škodlivé a môže spôsobiť deformáciu panciera a iné zdravotné problémy.
Mnoho druhov korytnačiek je sexuálne dimorfných, rozdiely medzi samcami a samicami sa líšia druh od druhu. U niektorých druhov majú samce vyčnievajúci krčný štítok na pancieri dlhší ako samice, u iných majú dlhšie pazúry na predných končatinách. U väčšiny druhov korytnačiek býva samica väčšia ako samec. Niektorí vedci sa domnievajú, že samce rastú rýchlejšie, zatiaľ čo samice pomalšie, ale viac. Samec má tiež plastrón zakrivený dovnútra kvôli reprodukcii. Najjednoduchší spôsob ako určiť pohlavie korytnačky, je pozrieť sa na chvost. Samice majú spravidla menší chvost, zatiaľ čo samce ho majú oveľa dlhší.
Reprodukcia.
Samica kladie jedno až tri vajca do vyhrabanej jamky v piesku. Vajcia znáša a potom zahrabáva obvykle v noci. Vajcia sú ponechané bez dozoru a podľa druhu sa za 60 – 120 dní liahnu mláďatá. Veľkosť vajíčka závisí od veľkosti matky a možno ho odhadnúť podľa otvoru kloaky medzi karapaxom a plastrónom. Plastrón u samice má viditeľný vrub pod chvostom, čo uľahčuje prechádzanie vajca. Po skončení inkubačnej doby už majú mláďatá zub, aby sa vymanili zo svojej škrupiny. Mladé korytnačky často vyžadujú viac živín ako dospelé. Je bežné, že mláďatá bylinožravých druhov jedia červy alebo larvy hmyzu kvôli proteínu.
Systém.
Korytnačkovité (Testudinidae):
Delta Machine

Delta Machine je trinásty štúdiový album britskej hudobnej skupiny Depeche Mode. Album bol prvýkrát vydaný dňa 22. marca 2013 v Nemecku a Írsku, 25. marca 2013 vo Veľkej Británii a o deň neskôr v USA. Jeho producentom je ako v prípade predošlých dvoch albumov Ben Hillier. Skupina nadväzuje na obdobie svojej najväčšej slávy. Všetky skladby zložil Martin Gore.
Zoznam skladieb.
Deluxe edícia.
Toto vydanie zahŕňa štandardné CD, druhé CD s bonusovými skladbami a 28-stranový viazaný booklet.
iTunes.
Digitálna verzia zahŕňa 17 skladieb (Deluxe edície) a extra bonusovú skladbu.
Apoftegma

Apoftegma () je stručný výrok historickej osobnosti, ktorý sa týka nadčasovej pravdy. Podobný význam majú slová gnóma, sentencia a maxima. V antickom období apoftegmy zozbieral a vydal napr. Plutarchos.
Inkubácia

Inkubácia môže byť:
Georges Balandier

Georges Balandier (* 21. december 1920, Aillevillers-et-Lyaumont, Francúzsko – † 5. október 2016, Paríž, Francúzsko) bol francúzsky etnológ a sociológ.
Životopis.
Po štúdiu filozofie a druhej svetovej vojne Balandier pracoval pre francúzsku vládu, a v tejto funkcii často cestoval do kolónií. Otrasený sociálnou mizériou, ktorú tu našiel, obrátil sa k etnológii. Od roku 1955 vydával prvé vedecké práce o afrických spoločenstvách. Spolu s Alfredom Sauvy v roku 1956 vyvinul koncept tretieho sveta (podľa "tretieho stavu" Veľkej francúzskej revolúcie).
Balandier bol emeritný profesor na Sorbonne a riaditeľ výskumu na École des hautes études en sciences sociales (EHESS).
Ázijský vyzývací pohár v pozemnom hokeji 2013

Ázijský vyzývací pohár v pozemnom hokeji 2013 bol prvý turnaj ázijského vyzývaceho pohára v pozemnom hokeji, ktorý organizuje Ázijská federácia pozemného hokeja (ASHF). Konal sa od 1.8. septembra 2013 v Bangkoku, v Thajsku, za účasti 4 mužských a 6 ženských tímov. Zvíťazili na ňom hokejisti Srí Lanky a hokejistky domáceho Thajska.
Claude Fauchet

Claude Fauchet (* 3. júl 1553 – † 1602) bol francúzsky sudca, humanista a historik.
V roku 1554 nasledoval kardinála de Tournon do Talianska. Bol prvým predsedom Cour des monnaies a Henrich IV. ho menoval historiografom Francúzska. Bol jedným z prvých, ktorí zbierali staré kroniky a diela starých francúzskych autorov.
Mladé ninja korytnačky

Mladé ninja korytnačky (iné názvy: Korytnačky ninja, Ninja korytnačky, Teenage Mutant Hero Turtles, Teenage Mutant Ninja Turtles, Ninja Turtles, angl. "Teenage Mutant Hero Turtles, Teenage Mutant Ninja Turtles, Ninja Turtles") môže byť fiktívna skupina 4 korytnačiek z rovnomenných seriálov, komiksov, filmov a podobne, pozri Mladé ninja korytnačky (všeobecne)
Mladé ninja korytnačky môže byť aj televízny animovaný seriál z rokov 1987 – 1996 o týchto korytnačkách, pozri Mladé ninja korytnačky (seriál z roku 1987)
Teenage Mutant Ninja Turtles môže byť aj:
Korytnačky ninja alebo Mladé ninja korytnačky môže byť názov alebo hlavná časť názvu nasledujúcich filmov o týchto korytnačkách:
Teenage Mutant Hero Turtles môže byť aj komiks o týchto korytnačkách, pozri Teenage Mutant Hero Turtles (komiks)
Ninja korytnačky môže byť aj film z roku 2014, pozri Ninja korytnačky (film)
Nausithoos

Nausithoos ( - "Nausithoos") môže byť v gréckej mytológii:
Nausithoos (syn Poseidóna)

Nausithoos ( - "Nausithoos") je v gréckej mytológii syn boha Poseidóna a jeho milenky Periboie, dcéry kráľa Gigantov Eurymedóna, bol kráľ Fajákov.
Nausithoos žil pôvodne na ostrove Hypereia, ktorý neustále ohrozovali susední Kyklopi. Keď sa už konflikt medzi nimi veľmi vyostril, ostrov so svojim ľudom radšej opustil a odplával na ostrov Scheria (dnes ostrov Korfu, Homérom nazývaného ostrovom blaženého národa Fajákov), kde založil kráľovstvo Fajákov.
Nausithoos sa potom stal otcom dvoch synov, Alkinoa a Rhexénora. Rhexénor umrel mladý, ale nie bezdetný, lebo ostala po ňom dcéra Arété. Starší Alkinoos zdedil po otcovi kráľovské žezloa oženil sa so svojou neterou Arétou a mal s ňou dcéru Nausikau, ktorá sa postarala o stroskotaného ithackého kráľa Odysea. Dcéra kráľa Fajákov dala cudzincovi šaty a ukázala mu cestu do paláca svojho otca. Nausikaa sa neskôr vydala za Odyseovho syna Télemacha.
Podľa antického autora Apollónia Rhodského sa Nausithoos oženil s Makridou, dcérou Aristaia. Jeho manželka Makris sa v jaskyni starala o malého Dionýza, syna boha Dia, ktorého tam ukrývali pred žiarlivou Diovou manželkou Hérou.
Tomáš Hála

Tomáš Hála môže byť:
Alexiares

Alexiares alebo Alexiarés ( - "Alexiares/iný prepis: Alexiarés") je v gréckej mytológii syn Hérakla a jeho manželky Héby, dcéry boha Dia a bohyne Héry.
Keď zomrel hrdina Hérakles, ktorého neúmyselne zabila otráveným plášťom vlastná manželka Déianeira, zleteli z Olympu k jeho pohrebnej hranici bohyňa Aténa a posol bohov Hermes a odviezli ho na zlatom voze na Olymp. Tam sa najväčší grécky hrdina dočkal vrelého privítania od všetkých olympských bohov a dokonca aj Héra premohla starú nenávisť a dala mu za manželku svoju dcéru Hébu, bohyňu večnej mladosti.
Najvyšší boh Zeus si s ním sadol za stôl bohov, pohostil ho nektárom a ambróziou a za jeho hrdinské činy mu daroval nesmrteľnosť. Hérakles potom oslobodený od útrap pozemského života, žil so svojou manželkou Hébou šťastne a plodom ich lásky boli synovia Anikétos a Alexiares.
Apémosyné

Apémosyné alebo Apémosyna ( - "Apémosyné") je v gréckej mytológii dcéra Katrea, syna krétskeho kráľa Minoa
Apémosyné bola dcérou Katrea, ktorý mal okrem nej ešte dcéry Aeropu a Klymenu a syna Althaimena. Jej otec si žil spokojne až dovtedy, kým mu veštec nepredpovedal, že zomrie rukou svojho dieťaťa. Syn Althaimenes sa o tejto veštbe dozvedel a z obavy, že sa veštba naplní, opustil so sestrou Apémosynou Krétu a doplavil sa s ňou na ostrov Rodos, kde založil mesto Kréténia.
Do Apémosyny sa neskôr zamiloval boh Hermes, ale ona jeho lásku neopätovala a zakaždým, keď sa k nej priblížil, pred ním utiekla. Boh Hermes sa však nedal odradiť, položil na cestu čerstvé kože, na ktorých sa Apémosyné v behu pošmykla a potom ju zneuctil. Apémosyné s ním otehotnela a keď sa s tým zverila bratovi, on jej neuveril, že dieťa čaká s bohom a nahnevaný ju dokopal až na smrť.
Trolejbusová doprava v Poznani

V poľskom meste Poznaň bola 40 rokov v prevádzke malá sieť trolejbusovej dopravy.
Prvé trolejbusy vyšli do poznaňských ulíc 12. februára 1930 na trase "Śródka" – "Wiejska". Pokiaľ nepočítame približne ročnú, tzv. historickú prevádzku vo Vroclave v rokoch 1912 a 1913, bola poznaňská trať prvým trolejbusovým systémom na území dnešného Poľska. V rokoch 1939 – 1944 vznikli ďalšie dve trate (do ulice "Warszawską" a v západnej časti mesta k vojenskému letisku). Po ukončení vojny boli v období marec 1946 až august 1947 všetky tri trate obnovené. V roku 1948 bola sprevádzkovaná v poradí už štvrtá trolejbusová linka, tá obdržala písmeno T (ostatné boli označené U, W a Z), o dva roky neskôr jazdili trolejbusy už na piatich linkách (nove tiež S). K použitiu číselného označenia bolo pristúpené roku 1954, kedy niektoré linky boli spojené, iné predĺžené na novo postavené úseky, takže v Poznani bolo v prevádzke 6 (101 – 106) a za krátko už sedem (až po číslo 107) trolejbusových liniek. V 50. rokoch boli do Poznane dodané tiež česko-slovenské vozy Škoda 8Tr.
Rušenie trolejbusových tratí bolo zahájené na konci 50. rokov, kedy linka 105 bola nahradená novo postavenou električkovou traťou. O definitívnom konci poznaňských trolejbusov, ktoré mali byť nahradené autobusmi, rozhodlo mestské zastupiteľstvo v roku 1966. Prevádzka poslednej linky, č. 103, bola ukončená 29. marca 1970.
Plastrón (korytnačka)

Plastrón alebo brušný pancier je spodná časť panciera korytnačky, ktorá by sa dala označiť ako brucho.
Je podobný v zložení ako karapax s vonkajšou vrstvou horného materiálu, ktorá je rozdelená do plôšok, ktoré nazývame štítky. V niektorých rodoch je pánt medzi hrudným a brušným štítkom, vďaka ktorému sa korytnačka môže sama do panciera takmer úplne uzavrieť. U niektorých druhov možno rozlíšiť pohlavie korytnačky podľa toho, či je plastrón vypuklý (samička) alebo nie. To kvôli pozícii k páreniu.
Plastrónové štítky sa pripájajú pozdĺž centrálneho švu uprostred plastrónu. Rôzne dĺžky úsekov švu môžu byť použité k identifikácii druhu korytnačky. Na plastróne je priečne šesť symetrických párov štítkov: chytací, končatín, prsný, brušný, stehenný a análny (idúci od hlavy až k chvostu pozdĺž švu). Brušné a chytacie štítky sú približne rovnakej dĺžky, tiež stehenné a prsné švy sú približne rovnakej dĺžky.
Korytnačie plastróny boli používané v starej Číne pri veštení z kostí.
Vzorce plastrónu.
Plastrálny vzorec slúži k porovnaniu veľkosti jednotlivých štítkov (merané pozdĺž stredného švu). Následujúce štítky sú často rozlišované s označením:
Porovnanie vzorcov plastrónu stanovuje rozdiel medzi dvoma druhmi. Napríklad pre korytnačku karolínskou je vzorec: an &gt; abd &gt; gul &gt; pect &gt; hum &gt;&lt; fem.
Korytnačina

Korytnačina (nesprávne (a po česky) "želvovina") je prírodný materiál, ktorý sa získava z horného panciera morskej korytnačky karety pravej (Eretmochelys imbricata). Najčastejšie má jasne žltú až medovú farbu, bohato posiatu tmavo červenými až hnedými škvrnami.
Ide o rohovinové dosky, ktoré majú štruktúru rastúcu do všetkých strán, preto má tento materiál dobré vlastnosti pre spracovávanie. Dá sa dobre leštiť a teplom tvarovať. Korytnačina sa používala na vykladanie nábytku (marketéria), zdobenie luxusného tovaru (pudrenky, tabatierky), na výrobu dekoratívnych predmetov, hrebeňov do vlasov, spôn aj okuliarových rámov.
Medzinárodný obchod s korytnačinou je zakázaný, pretože je kareta chránená dohovorom CITES.
Spencer Chamberlain

Spencer Chamberlain (* 4. január 1983, Chapel Hill, Severná Karolína, USA) je americký hudobník, známy predovšetkým ako frontman metalcorovej skupiny Underoath. Predtým, ako sa stal členom skupiny Underoath bol vokalistom skupiny This Runs Through aj so svojím bratom Philom Chamberlainom, ktorý bol bubeník.
Mladosť.
Spencer Chamberlain sa narodil v Chapel Hill v Severnej Karolíne a vyrastal v Greensboro so svojou matkou a starším bratom Philom. Keď bol dieťa, jeho rodina nemala dostatok peňazí na platenie školného v Greensboro Day School. Chambellain tiež bojoval s drogovou a alkoholovou závislosťou. Pre Alternative Press povedal, „viete, čo majú niektorí ľudia ako dobrú rodinu alebo priateľku, ktorá je tu pre vás a nikdy nezlyhá? To boli pre mňa drogy. To bola moja slabosť“. Mal veľké problémy s vážnou závislosťou na kokaíne. Skoro potom nastúpil na strednú školu Page High School. Po jej ukončení sa presťahoval na Floridu. Pokračoval so závislosťou, až kým ho jeho nevlastný brat pastor zasvätil do kresťanstva.
Lupina

Lupina môže byť:
Norma Jean

Norma Jean je americká metalcorová skupina pochádzajúca z Douglasville v Georgii (predmestie Atlanty). Skupina od svojho vzniku v roku 1997 vystriedala mnoho členov a jediným pôvodným členom je gitarista Chris Day. Skupina Norma Jean počas svojej existencie vydala šesť štúdiových albumov a bola nominovaná na Cenu Grammy za najlepší obal albumu za "O God, the Aftermath". Meno skupiny je odvodená zo skutočného mena Marilyn Monroe.
Európska asociácia pre hudobné vzdelávanie v školách

Európska asociácia pre hudobné vzdelávanie v školách (EAS - European Association for Music in Schools) je nevládna organizácia, ktorá združuje európskych hudobných pedagógov (učiteľov, umelcov, vedcov) s cieľom vytvárania a zlepšovania systémov hudobného vzdelávania v európskych krajinách. Je otvorená všetkým zainteresovaným a ponúka možnosti vzájomnej podpory, výmeny informácií a spolupráce.
Národnou koordinátorkou na Slovensku bola Prof. Mgr.art. Irena Medňanská, PhD. z Prešovskej univerzity v Prešove do roku 2018. Jej nástupkyňou sa stala PaedDr. Martina Krušinská, PhD.
Plastrón

Plastrón môže byť:
Adsorbér

Adsorbér je zariadenie, ktorého účelom je zachytávanie látok vo forme plynu alebo pary adsorpciou na povrch adsorbentu. Zachytené látky sa následne odstraňujú z adsorbentu procesom nazývaným desorpcia a adsorbent sa recykluje. Používa sa v laboratóriách i v priemysle; v laboratóriách obvykle so statickým adsorbentom, v priemysle sa využívajú veľké sústavy nazývané adsorpčné kolóny, s adorbentom pohyblivým (cirkulujúcim).
The Vines

The Vines je austrálska rocková skupina, založená pôvodne pod názvom Rishikesh v roku 1994 v Sydney. Skupina hrá zmes garage rocku 60. rokov a alternatívneho rocku 90. rokov. Do roku 2011 sa skupina skladala zo speváka a sólového gitaristu Craiga Nichollsa, rytmického gitaristu Ryana Griffithsa, basgitaristu Brada Healda a bubeníka Hamisha Rossera. V decembri 2011 odišli zo skupiny Hamish Rosser a Ryan Griffiths.
Skupina The Vines cenu ARIA Award v roku 2002 v kategórii Breakthrough Artist - Single za singel „Get Free“. Takisto získala päť ďalších nominácií za album "Highly Evolved", ktorý bol v roku 2003 certifikovaný na platinovú platňu v Austrálii.
Adsorpčná hysteréza

Adsorpčná hysteréza je jav, keď priebeh adsorpčnej izotermy pri adsorpcii a desorpcii nie je totožný. Vyskytuje sa pri použití poréznych adsorbentov. Príčinou je odlišné plnenie a vyprázdňovanie pórov adsorbentu. Z tvaru hysteréznej „slučky“ je možné určiť približnú veľkosť a tvar pórov.